উপরের চিত্রে দেখা যাচ্ছে দুইটি ইলেকট্রন একে অপরের দিকে অগ্রসর হচ্ছিলো, একসময় তারা একটি ফোটন বিনিময় করে এবং এর পরে আবার নিজ পথে চলে যেতে থাকে (আমাদের এটা বলার দরকার নাই যে কোনটি ইলেকট্রন নির্গত করছে আর কোনটি ইলেকট্রন শোষণ করছে ; কারণ চিত্রে দুইদিক হতেই দেখান হয়েছে ) । এই চিত্রে দুইটি ইলেকট্রনের মিথস্ক্রিয়া দেখান হয়েছে । উপরের চিত্র দুইটিকে ফাইনম্যান ডায়াগ্রাম বলা হয় কারণ ফাইনম্যান শুধু QED সংশোধনই করেন নাই একটি চমৎকার সচিত্র পদ্ধতিও আবিস্কার করেছিলেন আর তাই তাঁর নামানুসারে এই চিত্র গুলোকে ফাইনম্যান ডায়াগ্রাম বলা হয় । তাঁর এই ডায়াগ্রাম এখন শুধু QED তেই নয় বরং সকল ধরনের কোয়ান্টাম ক্ষেত্র তত্ত্বে ব্যবহার করা হয় । ক্লাসিক্যাল পদার্থ বিজ্ঞানের তত্ত্ব মতে দুইটি ইলেকট্রনের এই মিথস্ক্রিয়া কে আমরা চার্জের মত কুলম্বের বিকর্ষণ বলতে পারি । QED তে এই পদ্ধতিকে Mόller Scattering বলে । আমরা বলতে পারি “ফোটন আদান-প্রদানের মাধ্যমে” এই মিথস্ক্রিয়াটি সম্পন্ন হয় । এমনভাবে যখন ইলেকট্রন ও প্রতিইলেকট্রনের মধ্যে মিথস্ক্রিয়া হয় তখন একে Bhabha Scattering বলে ।